C 520/32

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 520/13)

Tämä tiedonanto julkaistaan annetun komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Saint-Pourçain”

PDO-FR-A0586-AM03

Tiedonannon päivämäärä: 26. lokakuuta 2021

HYVÄKSYTYN MUUTOKSEN KUVAUS JA PERUSTELUT

1. Virallinen geokoodi

Maantieteellisen alueen kunnat on päivitetty virallisen geokoodin mukaisesti.

Alueen rajat pysyvät samoina.

Muutetaan yhtenäisen asiakirjan 6 kohtaa.

2. Viiniköynnöslajikkeet

Sacy B -lajike on siirtynyt täydentävien lajikkeiden luokasta pääasiallisten lajikkeiden luokkaan. Tämän kehityksen lisäksi lajikkeen mahdollinen osuus viinisekoituksissa kasvaa. Sacy B -lajike on suojatun alkuperänimityksen alueen paikallinen lajike. Lisäys vahvistaa viinien paikallista identiteettiä.

Tämä muutos ei vaikuta yhtenäiseen asiakirjaan.

3. Lehvistön korkeus

Tuote-eritelmässä täsmennetään, että tuetun lehvistön korkeus mitataan köynnösten latvomisen tai kietomisen jälkeen.

Tämä muutos ei vaikuta yhtenäiseen asiakirjaan.

4. Kastelu

Tuote-eritelmään lisätään mahdollisuus kastella viljelylohkoja. Viljelylohkon enimmäistuotosta pienennetään kasteltujen lohkojen osalta.

Tämä muutos ei aiheuta muutoksia yhtenäiseen asiakirjaan.

5. Maatalouden ympäristömääräykset

Tuote-eritelmään on lisätty seuraavat maatalouden ympäristösäännökset:

Viljelylohkoja reunustava pysyvä nurmipeite (pientareilla ja lohkojen välisillä istuttamattomilla tai viljelemättömillä alueilla) on pakollinen. Tämä velvoite ei koske tilanteita, joissa pientareita joudutaan uusimaan erityisesti eroosion tai poikkeuksellisten sääilmiöiden vuoksi.

Tämän muutoksen avulla voidaan ottaa paremmin huomioon kasvinsuojeluaineiden käytön vähentämistä koskevat yhteiskunnan vaatimukset ja ympäristönäkökohdat.

Tämä muutos ei aiheuta muutoksia yhtenäiseen asiakirjaan.

6. Viininvalmistusmenetelmät

Korjatun rypälesadon lämpökäsittelyä koskeva kielto poistetaan.

Tavoitteena on parantaa hienostuneiden tanniinien uuttamista ja välttyä siltä, että viinit ovat liian kevyitä tiettyinä vuosina, jolloin sadonkorjuuolosuhteet eivät ole optimaaliset.

Muutetaan yhtenäisen asiakirjan 5.1 kohtaa.

7. Valtuutettujen varastonpitäjien välisen siirron päivämäärä

Poistetaan 1 luvun IX kohdan 4 alakohdan b alakohta, joka koskee päivämäärää, jolloin viini lasketaan liikkeelle valtuutettujen varastonpitäjien välillä.

Tämä muutos ei vaikuta yhtenäiseen asiakirjaan.

8. Siirtymätoimenpiteet

Päättyneet siirtymätoimenpiteet on poistettu tuote-eritelmästä

Tämä muutos ei aiheuta muutoksia yhtenäiseen asiakirjaan.

9. Ilmoitusvelvollisuudet

Ilmoitusvelvollisuuksia on tarkistettu lisäämällä ilmoitus tuotannosta luopumisesta sekä liiketoimesta ja viinien toimituksesta annettava ennakkoilmoitus, laatimalla uudelleen pakkausilmoitus ja peruuttamalla pientareiden uudistamista koskeva ilmoitus ja silmujen poistamista koskeva ilmoitus.

Tämä muutos ei aiheuta muutoksia yhtenäiseen asiakirjaan.

10. Tärkeimmät tarkastettavat kohdat

Lukua 3 on tarkistettu sen varmistamiseksi, että Val de Loiren alueen tuote-eritelmissä mainitut tarkistettavat pääkohdat on muotoiltu johdonmukaisesti.

Tämä muutos ei vaikuta yhtenäiseen asiakirjaan.

11. Valvontaelintä koskevat tiedot

Valvontaelintä koskevien tietojen sanamuotoa on tarkistettu sen yhdenmukaistamiseksi muita nimityksiä koskevien eritelmien kanssa. Muutos on puhtaasti toimituksellinen.

Tämä muutos ei vaikuta yhtenäiseen asiakirjaan.

YHTENÄINEN ASIAKIRJA

1. Nimi/nimet

Saint-Pourçain

2. Maantieteellisen merkinnän tyyppi:

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

LYHYT KIRJALLINEN KUVAUS

Viinit ovat kuivia ja hiilihapottomia valkoviinejä, punaviinejä ja roseeviinejä.

Niiden luonnollinen alkoholipitoisuus on vähintään 10,5 tilavuusprosenttia.

Pakkausvaiheessa käymiskykyisten sokereiden pitoisuus (glukoosi- ja fruktoosipitoisuus) on valko- ja roseeviineissä enintään 4 g/l ja punaviineissä enintään 2 g/l.

Kaupan pidettäväksi tarkoitettujen punaviinien omenahappopitoisuus on enintään 0,3 g/l.

Punaviinit ovat hedelmäisiä (kirsikka, mustaherukka), mausteisia (pippuri, korianteri) ja niillä on hienostunut tanniinirakenne. Roseeviinit ovat hedelmäisiä ja lohenpunaisia. Valkoviinit ovat raikkaita ja hyvärakenteisia, ja niissä on valkomaltoisten, eksoottisten hedelmien ja sitrushedelmien aromeja.

YLEISET ANALYYTTISET OMINAISUUDET

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus milliekvivalentteina litrassa Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/l)

5. Viininvalmistusmenetelmät

5.1. Erityiset viininvalmistusmenetelmät

1. Viininvalmistusmenetelmät

Erityinen viininvalmistusmenetelmä

Viinien kokonaisalkoholipitoisuus saa olla väkevöinnin jälkeen enintään 12,5 tilavuusprosenttia.

Edellä esitettyjen määräysten lisäksi viininvalmistusmenetelmien on oltava yhteisön tasolla ja Ranskan maatalous- ja merikalastuslaissa (Code rural et de la pêche maritime) asetettujen velvoitteiden mukaisia.

2. Rajoitukset

Valmistukseen sovellettava rajoitus

Viininvalmistukseen tarkoitettujen hiilten käyttö yksinään tai valmisteissa olevina sekoituksina on kielletty roseeviinien valmistuksessa.

Puupalojen käyttö on kielletty.

3. Viininviljelykäytännöt

Viininviljelykäytäntö

Viiniköynnösten istutustiheys on vähintään 4 000 köynnöstä hehtaarilla, ja rivien välinen etäisyys on enintään 2,5 metriä.

Samalla rivillä olevien köynnösten välinen etäisyys on 0,90–1,20 metriä.

Viiniköynnösten leikkaamisessa käytetään seuraavia tekniikoita:

— lajikkeet Gamay N ja Pinot noir: sekamuotoinen leikkaus (yksinkertainen tai kaksinkertainen Guyot-leikkaus, Royat-leikkaus) niin, että kuhunkin köynnökseen jää enintään 12 silmua;

— lajikkeet Chardonnay B, Sacy B ja Sauvignon B: sekamuotoinen leikkaus (yksinkertainen tai kaksinkertainen Guyot-leikkaus, Royat-leikkaus) niin, että kuhunkin köynnökseen jää enintään 14 silmua.

Tukeminen on pakollista. Lehvistön korkeuden on oltava tuote-eritelmän vaatimusten mukainen.

5.2. Enimmäistuotokset

1. 66 hehtolitraa hehtaarilla

6. Rajattu maantieteellinen alue

Rypäleet on korjattava ja viiniytettävä ja viini on valmistettava seuraavissa Allierin departementissa sijaitsevissa kunnissa: Besson, Bransat, Bresnay, Cesset, Chantelle, Chareil-Cintrat, Châtel-de-Neuvre, Chemilly, Contigny, Deneuille-lès-Chantelle, Fleuriel, Fourilles, Louchy-Montfand, Meillard, Monetay-sur-Allier, Montord, Saint-Pourçain-sur-Sioule, Saulcet, Verneuil-en-Bourbonnais (luettelo on laadittu vuoden 2020 virallisen geokoodin mukaan).

7. Pääasiallinen rypälelajike (pääasialliset rypälelajikkeet)

Chardonnay B

Gamay N

Pinot noir N

Sacy B

8. Yhteyden tai yhteyksien kuvaus

Viljelijöiden asiantuntemus ja tuotoksen sääntely yhdistettynä viininvalmistajien taitotietoon kertovat vahvasta yhteydestä ruskomaan, matalan maan tai rinteiden hiekka- ja savipitoisen maan ja Allier- ja Sioulejoen laakson soraisten pengermien sekä maaperän hyvän lämpökäyttäytymisen, kohtuullisen vedensaannin ja seuraavien viinien laadun välillä:

— punaviinit ovat hedelmäisiä ja mausteisia ja niillä on hienostunut tanniinirakenne;

— roseeviinit ovat hedelmäisiä ja lohenpunaisia;

— valkoviinit ovat raikkaita ja hyvärakenteisia ja niissä maistuvat pääasiassa hedelmien aromit.

Allierin jokiliikenteen ansiosta viinejä voitiin myydä Pariisiin, jossa ne vuonna 1360 luokiteltiin kuninkaallisella asetuksella grand prix -luokan viineiksi.

9. Olennaiset lisäedellytykset (pakkaaminen, merkinnät, muut vaatimukset)

Pienempi maantieteellinen yksikkö

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Merkinnöissä voidaan täsmentää pienemmän maantieteellisen yksikön nimi edellyttäen, että

a) paikka on merkitty kiinteistörekisteriin;

b) paikka on mainittu sadonkorjuuilmoituksessa.

Täydentävä nimitys

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Täydentävä nimitys ”Val de Loire”, jolla voidaan täydentää suojattua alkuperänimitystä, kirjoitetaan kirjaimin, jotka saavat olla korkeudeltaan ja leveydeltään enintään kaksi kolmasosaa niistä kirjaimista, joilla suojattu alkuperänimitys kirjoitetaan.

Linkki eritelmään

http://info.agriculture.gouv.fr/gedei/site/bo-agri/document_administratif-3cec4b5b-5775-46ab-987f-9b17a1a53d41

(1) EYVL L 9, 11.1.2019, s. 2.